Rikunarita-ORG/Wikinium huggingface dataset:
# Palestene (cåzu-estat)

Li **Palestene**, come cåzu-estat, c' est on teritwere k' a stî ocupé pa Israyel di 1967 a 1993, et k' a divnou foirt otonome dispu les acoirds d' Oslo.

|  |
| --- |
| Palestene (cåzu-estat) |
|  |  |
| Drapea | **Åres nåcionåles** |
| Imne nåcionå: *Biladi* |
|  |
| Mwaisse-veye | Jérusalem-Est, Ramallah |
| Lingaedje oficir | Arabe |
| Sitindêye • totåle • aiwe |  6 020 km² 1.4% |
| Populåcion • totåle • dinsité |  5,227,193 dimorants 868.3 djins/km² |
| Dislaxhaedje | 15 nôvimbe 1988 |
| Tchîf d' estat | Mahmoud Abbas |
| Prumî minisse | Mohammad Mustafa |
| Manoye | shekel |
| Coisse d' eure | UTC+02:00, UTC+03:00, Asie/Jérusalem |
| Preficse telefonike | +970 |
| Dominne internete | .ps |
|  I gn a so les cmons Wikipedia des imådjes ou fitchîs son a vey avou **Palestene (cåzu-estat)** |
| Modele: voy • copene |

## Mwaissès dnêyes

Li Palestene est fwaite di deus bokets, ki n' si rdjondèt nén :

* li Cisdjordanreye u, po les Djordanyins, li Rive coûtchantrece do Djordin (inglès *West Bank*, arabe *ad-deffa al-rharbiyya*, الضفة الغربية)
* li Binde di Gaza (arabe *qiTâ3 rhazza*, قطاع غزة).

Li prumî prezidint del Palestene fouri Yasser El Aarafat. Adonpwis, c' esta Mahmoud Aabbas.

Li mwaisse veye, c' est Ramalla.

L' Ess di Djeruzalem, k' esteut metou avou les ôtes teritweres di 1948 a 1967, n' est nén ricnoxhou come estant dins l' Palestene pa les acoirds d' Oslo.

* Mape del Cisdjordanreye
* Mape del binde di Gaza
* teritweres do mandat inglès di 1920
* Djeruzalem, do Cripet ås Olivîs
* manoye del Palestene inglesse (1939)
* paspôrt palestinî
* Ene vuzion so l' univiersité d' Birzeyt.

## Estat u nén estat ?

### Estat

Pask' il a :

* on prezidint et on pårlumint. Li dierin vôtaedje a stî ricnoxhou foirt democratike, çou k' est foirt råle dins les payis arabes.
* on sidje a l' ONU et al Like arabe.
* il a ene police da sinne.
* ses djins ont des paspôrts da leur.

### nén estat

* i n' a pont d' manoye, et s' siervi des shekel d' Israyel.
* ses frontires ni sont nén clawêye. Israyel a co beazebén rawyî dvins avou si meur di pårtixhaedje.
* ses djins ni polèt nén voyaedjî d' ene coine a l' ôte sins passer pa des båraedjes avou des sôdårds israyelîs.
* si buddjet vént del pus grande pårt di des subzides des payis uropeyins et del Gofe piersike. Les intrêyes del TVA divèt esse ripayîs pa Israyel, ki s' fwait mo sovint saetchî l' oraye.
* i n' a pont d' årmêye.
* ses djins ni plèt nén voyaedjî a l' etrindjir sins otorijhaedje des Israyelîs u des Edjipcyins.
* E fén mitan di s' teritwere, gn a des coloneyes israyelyinnes, la k' les Palestinîs n' rén a dire.

## Rilomés Palestinîs

* Abdelaziz Al Rantissi
* Badr Chaker Sayyab

## Hårdêye divintrinne

* Univ di Bizert
# Åres nåcionåles di l' Oucrinne

Les **åres nåcionåles di l' Oucrinne** ont les minmès coleurs ki dins s' drapea: on tchamp bleu avou on djaene tridint — li simbole des viyès tribus ki viként dins l' vî tins dins çou ki dvénrè l' Oucrinne, et k' a stî pus tård riprind påzès mwaisses Rutenyins.

Ene variante foirt populaire (mins ki n' a måy sitî tchoezeye oficirmint), c' est les Grandès Åres, ki l' essegne est sopoirtêye sol hintche pa on liyon (sovint, mins nén todi, avou so s' tiesse li corone k' on trouve so l' essegne del Galizeye), eyet sol droete pa on cossake, avou ses mousmints tradicionels eyet on musket, li simbol do Hetmanat Cossake.
Sol dizeur, i gn a l' corone da Volodymyr li Grand, po rprizinter li sovrinnté d' l' Oucrinne; eyet sol dizo, des rodjes fruts et des påtes avou on bleu ruban avou les troes mots Воля, Злагода, Добро (*liberté, acoird, bonté*) del divize nåcionåle, oudonbén on ruban avou les coleurs do drapea.

End a po dire ki les desséns do trident c' est les cwate letes cirilikes ВОЛЯ, çou ki vout dire *liberté* en oucrinnyin.
# Adjinçnance pol Comiece daegnrece

L' **Adjinçnance pol Comiece Daegnrece** u **A.C.D.**, e francès **O.M.C.**, e l' inglès **W.T.O.**, c' est ene institucion eternåcionåle ki saye di mete les dislaxhî payis d' acoird po vinde et atchter inte di zels sins mete trop d' ahotes (pa les taeyes di dwane).

## Sourdant